b'\n_START_ARTICLE_\nAPFA sezona 1920.\n_START_PARAGRAPH_\nAPFA sezona 1920. je 1. po redu sezona nacionalne lige ameri\xc4\x8dkog nogometa u SAD-u. Liga je ime APFA (American Professional Football Association) nosila do 1922. kada je preimenovana u NFL (National Football League)._NEWLINE_Ligu su osnovali 20. kolovoza 1920 nezavisni klubovi, ve\xc4\x87inom sa sjeveroistoka SAD-a. Prve sezone je u natjecanju sudjelovalo 14 klubova. Tada jo\xc5\xa1 nije postojao fiksni raspored odigravanja utakmica, klubovi su sami odre\xc4\x91ivali protivnike s kojima su igrali. Tako\xc4\x91er, klubovi su mogli igrati i protiv klubova koji nisu bili \xc4\x8dlanovi lige. Zbog toga su me\xc4\x91u klubovima postojale velike razlike u broju odigranih utakmica, ukupno ili samo unutar lige, pa se nije slu\xc5\xbebeno vodila tablica rezultata i u\xc4\x8dinka._NEWLINE_Prvak lige je bio odre\xc4\x91en na sastanku nakon zavr\xc5\xa1etka sezone (utakmica doigravanja za naslov prvaka se po\xc4\x8dela igrati tek 1932.), a prvakom je progla\xc5\xa1ena mom\xc4\x8dad s najboljim omjerom pobjeda i poraza. To su bili Akron Prosi, iz Akrona u Ohiu, jer su bili jedina nepora\xc5\xbeena mom\xc4\x8dad te sezone.'